text: Søges: 3-4000 frivillige
  06 september 2012 kl. 08.52
  Næste år er der landsstævne i Esbjerg. Stævnet skal bruge 3-4000 frivillige, for at det hele hænger sammen.
  Der forventes 25.000 deltagere, når DGI og DDS holder landsstævne i Esbjerg næste år.
  Derfor er der brug for rigtigt mange frivillige både før, under og efter landsstævnet - faktisk 3-4000.
  Der er brug for vagter på overnatningsstederne, udlevering af morgenmad og aftensmad, hjælp med praktiske ting ved idrætsstederne og meget andet.
  De næste uger vil landsstævneleder Villy Grøn og Helle Rohde Pedersen, der er formand for rekruttering af de frivillige, tage på tur og holde stormøder om det at være frivillig på landsstævnet. Her vil de komme med informationer om, hvad det indebærer at være frivillig.
  